Seara cumplita in Stefan cel Mare. Patrick Ekeng a intrat in teren in minutul 63, iar sapte minute mai taziu a cazut inconstient la mijlocul terenului. Medicii au incercat timp de o ora sa il readuca la viata, fara succes.

INFO:



*** Medicii au constatat decesul dupa o ora si jumatate de manevre de resuscitare.

*** 2 minute si 40 de secunde au trecut pana cand ambulanta a ajuns pe teren, 7 minute pana cand medicii au inceput resuscitarea.

*** Ekeng a ajuns la spital fara manevre de resuscitare - a spus medicul care a anuntat decesul lui Ekeng.

UPDATE 00:57 Acum in Stefan cel Mare. Nocturna e stinsa, suporterii s-au strans pe teren. Lumineaza doar candelele aprinse in memoria lui Ekeng.

Acum in Stefan cel Mare. pic.twitter.com/9ci3Pbsnvc — Dan Pavel (@DanPavell) May 6, 2016

UPDATE: Ionel Danciulescu: "Suntem blestemati! Suntem socati! Nu cred nici in acest moment ca s-a intamplat asta! E un cosmar! Nu-mi gasesc cuvintele! E mult prea mult. Acum nu ma mai intereseaza absolut nimic altceva.

Fiecare sportiv merge la centrul de medicina si ia un aviz pentru urmatoarele 6 luni. Ekeng il avea.

Sotia lui e in Franta. Am luat legatura cu ea si va ajunge probabil maine aici."

UPDATE 00:25 Tragedia din Stefan cel Mare are ecouri in toata lumea. Marca, cea mai citita publicatie de sport din lume, deschide site-ul cu stirea mortii lui Ekeng.

UPDATE 00:20 Tudor Ciuhodaru, medic UPU Iasi, a explicat ca fiecare secunda poate fi decisiva in cazul unui soc cardiogen: "In astfel de cazuri, factorul timp este esential. Este esential ca din primele secunde sa se faca acel ABC al resuscitarii. Orice temporizare face diferenta intre viata si moarte. Dupa 4 minute, pronosticul este pus sub semnul intrebarii." (Digi)

UPDATE 00:05 Dumitru Costin, secretar general AFAN: "Cand le-am spus in 2008 ca e nevoie de masuri de siguranta pentru jucatori, mi-au ras in nas. Mi-au zis ca e criza! E o gluma ce se intampla pe stadioane. Pentru bani mistificam totul, de la siguranta spectatorilor, la siguranta jucatorilor, totul pentru bani. Vom cere organelor abilitate sa deschida o ancheta penala pentru ce s-a intamplat in seara asta. Cu tot respectul pentru clubul Dinamo, in calitate de organizator, si ei sunt vinovati. Imi pare rau pentru cei de la clubul Dinamo, imi pare rau pentru medicii delegati la acest meci, vom cere deschiderea unei anchete penale, toata lumea trebuie sa raspunda." (Dolce)

UPDATE 23:58 Observatorul meciului, Vasile Marcel, a intrat prin telefon la DolceSport: "Eu pot sa va spun doar ca medicul delegat la aceasta partida m-a anuntat ca ambulanta este dotata asa cum trebuie."

"Cine este acel medic?"

"Imi pare rau, nu stiu, nu pot sa va spun asta."

UPDATE Revoltator! Incredibil! La stadionul Dinamo nu a existat o ambulanta capabila sa acorde primul ajutor in astfel de cazuri.



Este anuntul facut de unul dintre medicii care s-au ocupat de resuscitarea lui Ekeng, medicul care a iesit in fata spitalului pentru a confirma moartea dinamovistului. Jucatorul a fost adus la Floreasca fara manevre de resuscitare.

"A fost adus la noi cu o ambulanta, fara manevre de resuscitare. 1 ora si 30 de minute au durat manevrele de resuscitare, fara rezultat. Nu e prima oara cand se intampla un asemenea eveniment pe terenul de sport. Cauzele sunt multiple, urmeaza sa fie stabilite."



UPDATE 2 minute si 40 de secunde au trecut pana cand ambulanta a ajuns pe teren, 7 minute pana cand medicii au inceput resuscitarea.

UPDATE 23:33 Informatia este oficiala! Manevrele de resuscitare nu au reusit, medicii au confirmat decesul.







UPDATE 23:32 Veste cumplita!!! Un medic a iesit din spital si a anuntat ca Patrick Ekeng a murit.



UPDATE 23:24 Medicul Bradisteanu: "Inima mai poate porni, important e sa nu fi ramas mult timp creierul fara oxigen."

UPDATE 23:18 Medicul Serban Bradisteanu: "A venit la spital in stop cardio-respirator. Colegii mei incearca cu disperare recuperarea. Nu se stie in acest moment care va fi evolutia lui." (Dolce)

UPDATE 23:15 Cornel Dinu: "Altfel ar fi trebuit sa intervina cei de pe ambulanta. S-au agitat mai mult jucatorii si Mircea Rednic. Daca va uitati pe imagini, Ekeng, saracul, incerca disperat sa gaseasca aer." (Dolce)

UPDATE 23:14 ProSport scrie ca pe fisa lui Ekeng scrie "soc cardiogen".

"E o stare metabolica ce are la baza sistarea circulatiei sangelui prin oprirea inimii catre organele vitale: creier, rinichi... mai ales creierul."

UPDATE 23:11 O persona din club: "De cand a ajuns aici il resusciteaza, isi revine un minut, doua, apoi intra din nou in stop.

UPDATE 23:10 Purtatorul de cuvant al spitalului, Bogdan Oprita: "Dupa mai bine de 30 de minute, nu raspunde la manevrele de resuscitare"

UPDATE 23:03 Ion Craciunescu: "Arbitrul Florin Marcu nu trebuia sa lase jocul sa continue. Meciul trebuia suspendat." (Digi)

UPDATE 22:58 Scandal mare in fata spitalului - jandarmii au intrat violent in suporteri. Lumea este foarte agitata. Ionel Danciulescu a coborat din spital sa linisteasca putin spiritele.

Suporteriii au devenit foarte agitati in momentul in care au vazut cordonul de jandarmi venind spre usa spitalului.

Scandal in fata spitalului. Jandarmii au intrat violent in suporteri. pic.twitter.com/p1Mqu9Uwjp — Dan Pavel (@DanPavell) May 6, 2016

UPDATE 22:51 Foarte multa lume in fata spitalului, cu totii se roaga pentru Ekeng. Deocamdata, camerunezul nu raspunde manevrelor de resuscitare, dar acestea pot dura chiar si doua ore.

Un caz asemanator s-a intamplat si cu Fabrice Muamba in 2012. Inima i-a stat pentru 78 de minute, apoi jucatorul lui Bolton si-a revenit.

VIDEO CU MOMENTUL PRABUSIRII LUI EKENG AICI



UPDATE 22:47 2 minute si 40 de secunde au trecut din momentul in care Ekeng a cazut pe gazon si pana cand ambulanta a intrat in teren.

UPDATE 22:41 "Sunt socat, imi aduc aminte de ce s-a intamplat cu Haldan. Ma rog la Dumnezeu pentru o minune. Tremur, nici nu stiu ce sa spun." - Claudiu Niculescu (Digi).

UPDATE 22:37 Ionel Danciulescu a intrat plangand in spital. Nu exista nicio informatie oficiala. Mai multi suporteri dinamovisti s-au strans in fata spitalului.

Suporterii dinamovisti s-au strans in fata spitalului. Danciulescu a venit plangand. pic.twitter.com/x1c5Fh5FZj — Dan Pavel (@DanPavell) May 6, 2016

UPDATE: Surse neoficiale din spital spun ca Ekeng a ajuns la Spitalul de Urgenta Floreasca in stop cardiac si a fost bagat imediat la terapie intensiva.

Scene de cosmar in Stefan cel Mare. La doar 7 a intrat pe teren, Patrik Ekeng a cazut inconsitient pe gazon, fara sa fie lovit de nimeni.

Jucatorii, dar si Mircea Rednic, au facut semne disperate catre ambulanta, timp de cateva zeci de secunde.

Ekeng a fost trasportat de urgenta la spitalul Floreasca. Dupa cateva minute, Ionel Danciulescu, Mircea Rednic si alti jucatori de pe banca, au izbucnit in lacrimi, dupa ce au primit, probabil, vesti de la spital.

Patrick Ekeng are 26 de ani, este camerunez de echipa nationala, si a ajuns la Dinamo in aceasta iarna.

Ramai pentru amanunte

